Acesta-i Adevărul CHi —- 221 
De uzi mereu pe alţii, 
şi tu vei fi udat, 
nu seceri niciodata 
decât ce-ai semanat! 
Acesta-i Adevarul 
puternic şi frumos, 
ce-n strâlucita-l Carte 
ni l-a lasat Hristos! 

Şi sabia din teaca 


de-o scoţi spre a lovi, 
de sabie pieri-vei, 
când ceasu-ţi va sosi. 
Acesta-i Adevărul 
din sfântul Cer adus, 
si-i scris in Cartea păcii, 
prin jertfa, de Isus! 

Pe calea mantuirrii 
aşa doar poţi s-apuci, 
de-ţi lepezi eul propriu 
şi crucea când ţi-o duci. 
Acesta-i Adevarul 
nenfrânt şi luminos, 
descoperit in Cartea 
Vietii lui Hristos! 

La doi stapâni deodata, 


nu vei putea sluji, 
nici firea pământească 
nu poţi a o-mblânzi. 
Acesta-i Adevărul 
pe care ni l-a spus, 
cu-atâta limpezime, 
in Cartea Sa, Isus! 

Parintele iubirii 
păcatul ne-a iertat, 
prin Fiul Său de credem, 
căci jertfa ni L-a dat. 
Acesta-i Adevărul 
preadulce şi duios, 
ce-atât de 'nalt se vede, 
in Cartea lui Hristos! 

Pamantu-ntreg cu Cerul 


curând se va uni, 
când Domnul in mărire, 
la noi va reveni. 
Acesta-i Adevarul 
mângăâietor nespus, 
ce-n Cartea Veşniciei 
ni l-a pastrat Isus! 

De cercetam cu râvna 


preasfântă Cartea Sa, 
noi Adevărul veşnic, 
deplin il vom afla. 
Căci Adevărul unic, 
e-un diamant ceresc, 
cu mii şi mii de feţe 
ce-n dragoste sclipesc! 

Ferice-acel ce crede 
şi-n dragoste-i aprins, 
in tainică lumină 
de Adevar e prins! 
Că-ntreaga mântuire, 
şi harul minunat, 
e-n Adevarul veşnic, 
atunci când l-ai aflat! 


